**OBRAZLOŽENJE PRORAČUNA OPĆINE SIBINJ ZA 2023. GODINU**

Općina Sibinj je izradila prijedlog Proračuna Općine za 2023. godinu i projekcije proračuna za 2024. i 2025. godinu, u skladu s odredbama Zakona o proračunu (N.N.br.144/21.) koje se odnose na izradu proračuna, Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje 2023.-2025. godine, te vlastitih procjena pojedinih prihoda i rashoda, koje su temelj za izvršavanje Proračuna Općine Sibinj u 2023. godinu.

Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Zakon o proračunu propisuje trogodišnji proračunsko planiranje, što znači da predstavničko tijelo usvaja proračun za 2023. godinu i projekcije za slijedeće dvije godine, 2024. i 2025. godinu.

Proračun za 2023. godinu se usvaja po ekonomskoj klasifikaciji na drugoj razini, kao i projekcije za 2023. i 2024. godinu. Na osnovu Zakona o proračunu objavljen je i Pravilnik o proračunskim klasifikacijama (N.N. br. 26/10., 120/13 i 1/20), koji propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2023. - 2025. godine ,definira se okvir kojim se iskazuju i prate prihodi i primici, te rashodi i izdaci po programskim aktivnostima, funkciji, vrsti, lokaciji i izvorima financiranja.

Propisuje se struktura brojčanih oznaka i naziva svake klasifikacije. Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve.

Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućava uvid u sve aktivnosti i projekte.

Najvažnija, a samim tim i temeljna osnova za izradu prijedloga Proračuna za 2023.g., te projekcija za slijedeće dvogodišnje razdoblje je razvoj općine kao jedinice lokalne samouprave , poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci, mladima, ali i o stanovništvu treće životne dobi, izvršavanje investicijskih projekata u skladu s planom proračuna i proračunskim mogućnostima.

**OPĆI DIO**

Opći dio proračuna koji sadrži račun prihoda i rashoda i račun financiranja /zaduživanja

U Računu prihoda i rashoda planirani su prihodi i primici, iskazani po vrstama i izvorima financiranja, i rashodi i izdaci po ekonomskoj klasifikaciji usklađenoj s Računskim planom proračuna. Planirani prihodi i primici iznose 4.811.032,87 eura.

Rashodi i izdaci su iskazani prema ekonomskoj, funkcijskoj klasifikaciji i izvorima financiranja. Planirani rashodi i izdaci proračuna iznose 4.744.600,70 eura.

U Računu financiranja iskazani su primici od financijske imovine i zaduživanja, te izdaci za eventualnu nabavu financijske imovine i otplatu kredita i zajmova. Račun zaduživanja je planiran u ukupnom iznosu od 70.000,00 eura.

U proračunu je planiran prijenos viška iz prethodnih godine u iznosu 3.567,83 eura.

Proračun je uravnotežen.

**PRIHODI I PRIMICI**

Proračun općine Sibinj za 2023.g. predlaže se u ukupnom iznosu od 4.811.032,87 eura. Od toga su planirani prihodi poslovanja 4.808.032,87 eura, a prihodi od prodaje nefinancijske imovine 3.000,00 eura.

Prihodi od poreza skupina- 61, -procijenjeni su temeljem ostvarenja u 2022. godini, te Zakona o financiranju jedinica lokalne i područne(regionalne) samouprave. Ovi se prihodi sastoje od poreza na dohodak, poreza na imovinu i poreza na robu i usluge, od kojih je najznačajniji porez na dohodak .

Prihodi od pomoći –skupine 63, - odnose se na planirane tekuće (fiskalno izravnanje) i kapitalne pomoći državnog proračuna i fondova, tekućih pomoći ( HZZ), te planiranog programa Zaželi.

Prihodi od imovine –skupina 64 - odnosi se na naknade za zakup poljoprivrednog zemljišta u vl. RH i općine, naknade za zadržavanje nezakonito izgrađenih zgrada, naknade od koncesija , naknade od najma poslovnih prostora i sl.

Prihodi od administrativnih pristojbi i po posebnim propisima-skupina 65, - sastoje se od prihoda od prodaje državnih biljega, naknade uređenje voda, komunalnog doprinosa i u najvećoj mjeri komunalne naknade .

Prihodi od prodaje nefinancijske imovine-skupina 71 i 72 odnose se na prihode od: prodaje poljoprivrednog zemljišta u vl. države i prodaja od stanova sa stanarskim pravom.

**RASHODI I IZDACI**

Rashodi su planirani u ukupnom iznosu 4.744.600,70 eura, od čega se na rashode poslovanja odnosi 2.407.134,70 eura, a 2.337.466,00 eura na rashode za nabavu nefinancijske imovine. Izdaci za otplate zajmova planirani su u iznosu 70.000,00 eura.

Rashodi za zaposlene –skupina 31, Ovi rashodi obuhvaćaju rashode za zaposlene u općinskoj upravi, te plaće za zaposlene iz programa javnih radova (HZZ) i zaposlene u Programu Zaželi.

Skupina rashoda 32-materijalni rashodi. Materijalne rashode čine: rashodi za materijal i usluge, a odnose na materijal i usluge za funkcioniranje djelatnosti predstavničkog i izvršnog tijela, jedinstvenog upravnog odjela, komunalnih djelatnosti, održavanje postojeće infrastrukture, javnu rasvjetu i sl.

Financijski rashodi-skupina 34- odnose se na troškove platnog prometa, rashoda za kamate i ostalih financijskih rashoda.

Naknade građanima i kućanstvima –skupina 37, u najvećoj mjeri se odnose na socijalnu skrb, na pomoći socijalno ugroženom stanovništvu, jednokratne pomoći rodiljama i pomoći studentima.

Ostali rashodi-skupina 38 čine: tekuće donacije udrugama građana, tekuće donacije sportskim, kulturnim, vatrogasnim i ostalim udrugama, te na kapitalne prijenose sredstava trgovačkom društvu za izgradnju vodoopskrbnog sustava.

Rashodi za nabavu proizvedene dugotrajne imovine-skupina 42 -odnose se na nabavu opreme za održavanje javnih površina, uređenje pješačkih staza, izgradnju i uređenje prometnica, uređenje općinskih zgrada, mrtvačnica i slično.

Rashodi za dodatna ulaganja na nefinancijsku imovinu -skupina 45 -odnose se na uređenje općinskih zgrada i ostalih objekata u vlasništvu općine.

Izdaci za otplate zajmova –skupina 5- odnose se na planirane otplate zajmova državnog proračuna.

**POSEBNI DIO**

Posebni dio proračuna koji sadrži plan rashoda i izdataka raspoređenih u razdjelu i glavi, koji se sastoje od programa, a isti sadrže aktivnosti, tekuće i kapitalne projekte.

Posebni dio proračuna sadrži rashode i izdatke raspoređene po programima, njihovim sastavnim dijelovima -aktivnostima.

**2.2. Rashodi i izdaci po organizacijskoj klasifikaciji**

Organizacijskom klasifikacijom definira se razina utvrđena za potrebe planiranja i izvršavanja proračuna. Prema organizacijskoj klasifikaciji Proračun Općine Sibinj sastoji se od jedinstvenog razdjela: - Općina Sibinj.

Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Glavu čine programi usmjereni na ispunjavanje prioritetnih ciljeva Općine.

Program se sastoji od jedne ili više aktivnosti i/ili tekućih projekata i/ili kapitalnih projekata.

Aktivnost je dio programa za koji nije unaprijed određeno vrijeme trajanja, a u kojem su planirani rashodi i izdaci za ostvarenje ciljeva utvrđenih programom.

**RAZDJEL 010 OPĆINA SIBINJ**

Ukupno planirana sredstva za ovaj razdjel iznose **4.814.600,70 eura.**

**GLAVA 010-01- JEDINSTVENI UPRAVNI ODJEL**

**Program 1001 – JAVNA UPRAVA I ADMINISTRACIJA**

Ukupno planirana sredstva za ovaj program iznose 701.500,00 eura. Općinsko vijeće predstavničko je tijelo građana i tijelo lokalne samouprave koje donosi akte u okviru prava i dužnosti Općine kao jedinice lokalne samouprave. Donosi Statut Općine, općinski proračun, odluku o izvršavanju proračuna, nadzire ukupno materijalno i financijsko poslovanje Općine i odlučuje o drugim pitanjima utvrđenim zakonom i Statutom Općine. Načelnik zastupa Općinu i nositelj je izvršne vlasti Općine. Obavlja poslove propisane Zakonom o područjima lokalne i područne samouprave te Statutom Općine.

Aktivnost A1001-01 Javna uprava i administracija - planirana sredstva u iznosu od 697.500,00 eura. Planirana sredstva obuhvaćaju troškove plaća, administrativno-tehničke poslove, režijske troškove (grijanje, el. energija, telefonski troškovi), komunalne usluge i sve ostale troškove vezane za neophodan rad općinske uprave. Također i oplatu kratkoročnog zajma iz državnog proračuna.

Aktivnost A1001-02 LAG - Lokalna razvojna agencija - planirana sredstva u iznosu 30.000,00 eura za financiranje rada LAG «POSAVINA» Brodski Stupnik.

**Program 1002- ZAŠTITA OD POŽARA I CIVILNA ZAŠTITA**

Aktivnost A1002-01-Zaštita od požara - planirana sredstva 67.000,00 eura, tekuće i kapitalne pomoći DVD-ima s područja općine.

Aktivnost A1002-02-Civilna zaštita - planirana sredstva 16.330,00 eura, razvoj i opremanje postrojbe civilne zaštite te tekuće pomoći HGSS-u.

**Program 1000- PROGRAM JAVNIH POTREBA**

Aktivnost A1003-01 - Socijalna skrb i novčane pomoći-planirana sredstva 120.500,00 eura. Sredstva se odnose na socijalno ugroženo stanovništvo, naknadu za rođenje djeteta, donacije Crvenom križu te javni poziv za poticanje rješavanja stambenog pitanja mladih obitelji na području Općine Sibinj.

Aktivnost A1003-02 - Javne potrebe u športu, kulturi i obrazovanju-planirana sredstva u iznosu od 241.000,00 eura. Sredstva se odnose na sufinanciranje rada športskih udruga, udruga u kulturi te ostalih udruga i vjerskih zajednica, a raspodijelila bi se Javnim natječajem po utvrđenim kriterijima i odlukom načelnika.

Aktivnost A1003-03 - Obljetnica Sibinjskih žrtava,dan općine-planirana sredstva u iznosu 27.500,00 eura za financiranje popratnih program povodom obilježavanja dana Sibinjskih žrtava i dana općine.

Aktivnost A1003-05 - Osnovno školstvo- planirana sredstva u iznosu 55.000,00 eura za financiranje radova i programa OŠ „Sibinjskih žrtava“ Sibinj

Aktivnost A1003-06 - Srednje i visoko školstvo - planirana sredstva u iznosu 32.000,00 eura za sufinanciranje troškova prijevoza učenika srednjih škola te financiranje studentskih stipendija.

Aktivnost A1003-07 - Fišijada-planirana sredstva u iznosu 19.000,00 eura za financiranje troškova održavanje tradicionalne fišijade.

Aktivnost A1003-08 -Manifestacije općine Sibinj - planirana sredstva u iznosu 44.000,00 eura za financiranje troškova manifestacija Općine Sibinj ( Smotra folklora u Slobodnici, Smotra folklora u Sibinju, Kukuruzijada u Gornjim Andrijevcima, Čobanijada u Sibinju, Odvoračke večeri, Advent u Sibinju, Badnjak u Sibinju, darivanje djece povodom blagdana Sv. Nikole te ostale nepredviđene manifestacije o čijem održavanju i financiranju odluku donosi općinski načelnik).

Aktivnost A1003-09 - Sklonište i zaštita životinja - planirana sredstva u iznosu 18.000,00 euro za financiranje izgradnje skloništa (azila) za napuštene životinje te financiranje kontrole čipiranja pasa na području općine.

**Program 1004 – PROGRAM UKUPNOG RAZVOJA**

Aktivnost A1004-01 Ruralni razvoj – planirana sredstva u iznosu 71.000,00 euro, odnose se na izmjene prostornog plana Općine Sibinj, provođenje programa mjera za poduzetnike i poljoprivrednike te donošenje Strateškog razvojnog programa općine Sibinj za buduće razdoblje.

**Program 1006 - EU PROJEKT ZAŽELI-PROGRAM ZAPOŠLJAVANJA ŽENA**

Aktivnost A1006-01 - Zapošljavanje žena-planirana sredstva u iznosu 287.000,00 eura za financiranje troškova plaća, ostalih rashoda za zaposlene te paketa sa higijenskim potrepštinama i sredstvima za čišćenje za korisnike programa.

Aktivnost A1006-02 - Promidžba i vidljivost-planirana sredstva u iznosu 10.000,00 eura za financiranje troškova stručnog osposobljavanja za zaposlenike programa.

Aktivnost A1006-03 - Promidžba i vidljivost-planirana sredstva u iznosu 7.000,00 eura za financiranje troškova promidžbe i reprezentacije prilikom početne i završne konferencije programa po ugovoru.

**Program 1007- POTICANJE ZAPOŠLJAVANJA HZZ**

Aktivnost A1007-02-Poticanje zapošljavanja HZZ - Javni radovi - odnosi se na program zapošljavanja preko HZZ , za potrebe javnih radova, odnosno održavanje komunalne infrastrukture. Planiran je iznos od 19.000,00 eura.

**Program 1008 – KOMUNALNA INFRASTRUKTURA I KAPITALNA ULAGANJA**

Aktivnost A1008-01- Uređenje i izgradnja javne rasvjete - planirana sredstva 192.000 eura, a odnose se na potrošnju el. energije javne rasvjete, tekuće održavanje postojeće javne rasvjete te dodatna ulaganju u postojeću i novu javnu rasvjetu.

Aktivnost A1008-02 - Uređenje i izgradnja cesta, puteva i sličnih građevinskih objekata - planirana su ukupna sredstva u iznosu od 417.000,00 eura. Ovim sredstvima planirani su radovi održavanje nerazvrstanih cesta na području općine te izgradnje staza, cesta i parkirališta i sličnih građevinskih objekata.

Aktivnost A1008-03 – Izgradnja poslovne zone (nastavak) – odnosi se na izgradnju komunalne infrastrukture unutar poslovne zone u vrijednosti 570.000,00 eura.

Aktivnost A1008-04 – Uređenje i izgradnja poslovnih i ostalih objekata - planirana su ukupna sredstva u iznosu od 1.137.000,00 eura. Ovim sredstvima planirane su usluge tekućeg i investicijskog održavanja poslovnih i ostalih objekata te dodatna ulaganja u iste, uređenje spomenika, izgradnja vatrogasnog doma u Sibinju, rekonstrukcija društvenog doma u Jakačini Maloj te izrada projekta sportskog objekta u Sibinju.

Aktivnost A1008-05 - Kapitalna ulaganja - oprema- ukupno planirana sredstva 92.000,00 eura, a odnose se na troškove kupnje uredskog namještaja i opreme za društvene domove, kupnje novih uređaja, strojeva i opreme, kupnja opreme za dječja igrališta, kupnju opreme za održavanje i zaštitu, kupnju komunikacijske opreme, kupnja spremnika za otpad, te digitalizaciju javne uprave.

Aktivnost A1008-06 - Sanacija komunalnog otpada - za ovu namjenu sredstva su planirana u iznosu od 25.000,00 eura. Planirana sredstva se odnose na troškove sanacije komunalnog otpada na području Općine Sibinj.

Aktivnost A1008-07 - Uređenje, održavanje i gradnja na grobljima - planirana sredstva u iznosu 61.000,00 eura, odnose se na uređenje mrtavačnice u Sibinju te na održavanje i dodatna ulaganja na drugim mrtvačnicama i grobljima.

Aktivnost A1008-08 – Uređenje i izgradnja ostalih objekata niskogranje- planirana su ukupna sredstva u iznosu od 300.000,00 eura i odnose se na izgradnju vodoopskrbnog sustava općine i sustava vodoodvodnje, kupnju zemljišta, kapitalne pomoći trgovačkim društvima za financiranje projekta Brod 2 te kupovinu i sadnju višegodišnjih sadnica drveća na javnim površinama na području općine.

**GLAVA 010-02- PRORAČUNSKI KORISNIK – DJEČJI VRTIĆ**

**Program 1001 REDOVNA DJELATNOST DJEČIJEG VRTIĆA**

Aktivnost A1001-01 Financiranje redovne djelatnosti vrtića **–** planirana su sredstva u ukupnom iznosu 268.138,75 eura odnose se na financiranje troškova rada novootvorenog dječjeg vrtića u Sibinju.

Aktivnost A1001-01 Financiranje redovne djelatnosti mala škola- planirana su sredstva u ukupnom iznosu 16.631,95 eura za financiranje programa predškole u sklopu dječjeg vrtića Sibinj.

**ZAKLJUČAK**

Proračun Općine Sibinj za 2023.g., napravljen je i usklađen sa svim zakonskim obvezama, potrebnim pravilnicima i propisima, te Zakonom o financiranju jedinica lokalne i područne (regionalne) samouprave, a u okvirima realne situacije na području Brodsko posavske županije i Republike Hrvatske. Donošenjem plana Proračuna za 2023.g., pokušat će se uskladiti izvršavanje već zadanih i preuzetih obveza, ali isto tako i iskoristiti dane mogućnosti u tijeku 2023.g.

Prihodi i rashodi, planirani su na temelju dosadašnjeg ostvarenja proračuna 2022.g., što je dalo dobru bazu za planiranje ukupnog proračuna. Svi kapitalni rashodi planirani u 2023.g. (posebice izgradnja komunalne infrastrukture koja se sufinancira kroz kapitalne pomoći), planirani su sukladno dokumentaciji koja je napravljena u prethodnim godinama, a bitna je za sam početak investicije za koju se općina kandidira preko Državnog proračuna, te ostalih fondova RH i EU.

Zakon o uvođenju eura kao službene valute u Republici Hrvatskoj (Narodne novine, br. 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u EUR ima.

Članak 4.

Ovaj Proračun općine Sibinj za 2023.godinu stupa na snagu 1. siječnja 2023. godine i bit će objavljen u „Službenim novinama Općine Sibinj“.

OPĆINSKO VIJEĆE

OPĆINE SIBINJ

KLASA: 400-08/22-01/06

URBROJ: 2178-8-01-22-3

Sibinj, 02.prosinac 2022.g.

M.P. PREDSJEDNIK OPĆINSKOG VIJEĆA

Krunoslav Eraković